recursal/SuperWikiNEXT-32B huggingface dataset:
Miss Beatnik -kauneuskilpailun osallistujia Kalifornian Venicessä vuonna 1959.
**Beatnik** on 1950-luvulla muodostuneen beat-sukupolven ideologiaan uskova ja sen elämäntapaa elävä henkilö. Termin keksi toimittaja Herb Caen, joka käytti sitä *San Francisco Chroniclessa* pilkkaavaan sävyyn. Hän rinnasti beat-ihmiset Neuvostoliiton Sputnik-satelliittiin, viitaten beatnikkien olevan "omissa maailmoissaan" (engl. *out there*) ja kommunismimyönteisiä. Termi tarttui ja loi stereotypian boheemeista miehistä, joilla oli pukinparta ja baskeri, ja jotka soittivat bongorumpuja mustaan jumppapukuun pukeutuneiden naistensa tanssiessa.*lähde?*

Jack Kerouac ja Allen Ginsberg voidaan mainita yksinä suurimmista beat-kirjailijoista. Beat-kulttuuriin kuuluvat runous, vaelluselämäntapa ja musiikki, kuten bebop ja muu jazz. Beatnikien on sanottu vaikuttaneen hippien ideologiaan.

Sensaationomainen Hollywood-tulkinta alakulttuurista on elokuva *The Beat Generation* vuodelta 1959. Televisiosarja *Simpsoneissa* Ned Flandersin vanhemmat ovat beatnikejä.

Katso myös
----------

* Hipsteri

Lähteet
-------

1. 1 2  Lost, Beat and Hip *Literary Kicks*. Viitattu 4.9.2014. (englanniksi)
2. ↑  The Beat Generation (1959) directed by Charles F. Haas *Letterboxd*. Viitattu 15.2.2023. (englanniksi)
3. ↑  Du Vernay, Denise & Waltonen, Karma: *The Simpsons in the Classroom: Embiggening the Learning Experience with the Wisdom of Springfield*, s. 257. McFarland, 2014. Google-kirjat (viitattu 15.2.2022). (englanniksi)
**Gédéon Kalulu Kyatengwa** (s. 29. heinäkuuta 1997 Lyon, Ranska) on ranskalais-kongolainen jalkapalloilija, joka pelaa puolustajana FC Lorientille Ligue 1:ssa. Hän siirtyi AC Ajacciosta FC Lorientiin 30.6.2022 2,50 miljoonan siirtokorvauksella, jossa Kalululla on sopimus vuoteen 2026 asti. Hän edustaa myös Kongon demokraattisen tasavallan jalkapallomaajoukkuetta, johon hän liittyi vuonna 2021. Kalulu on 178 cm pitkä ja painaa 78 kg. Hän on oikeajalkainen. Hänellä on Ranskan sekä Kongon demokraattisen tasavallan kansalaisuus. Kalulu pelasi AC Ajacciossa Ligue 2:ssa. Gédéon Kalulu on Aldo Kalulun, Pierre Kalulun sekä Joseph Kalulun veli.

Saavutukset
-----------

**AC Ajaccio**

* Ligue 2: Toinen sija kaudella 2021-2022

Lähteet
-------

1. ↑  Gédéon Kalulu - Player profile 22/23 *www.transfermarkt.com*. Viitattu 2.6.2023. (englanniksi)
2. ↑  Gédéon Kalulu - National team *www.transfermarkt.com*. Viitattu 2.6.2023. (englanniksi)
3. 1 2  Congo DR - G. Kalulu - Profile with news, career statistics and history - Soccerway *int.soccerway.com*. Viitattu 2.6.2023.

Aiheesta muualla
----------------

* Gédéon Kalulun instagram-tili
**Lucas Ariel Ocampos** (s. 11. heinäkuuta 1994 Quilmes) on argentiinalainen jalkapalloilija, joka edustaa espanjalaisseura Sevillaa. Molempijalkainen Ocampos on pelipaikaltaan oikea laitahyökkääjä. Hän on yksi Argentiinan lupaavimmista pelaajista.

Kotikaupungissaan Quilmesissa jalkapallon aloittanut Ocampos teki ammattilaisdebyyttinsä River Platen paidassa elokuussa 2011 17 vuoden ikäisenä. Hänestä tuli nopeasti avauskokoonpanon pelaaja ja elokuussa 2012 hän siirtyi yllättäen monien suurseurojen kosiskelusta huolimatta Ligue 2:ssa tuolloin pelanneeseen vahvasti panostaneeseen AS Monacoon. Kauden 2012-13 jälkeen Monaco nousikin pääsarjaan ja Ocampos teki ensimmäisen liigamaalinsa tammikuussa 2013. Tammikuussa 2015 Ocampos siirtyi lainalle Ligue 1:ssä niin ikään pelaavaan Olympique de Marseilleen. Hän pelasi kevätkauden aikana 14 ottelua tehden kaksi maalia.

Heinäkuussa 2015 hän siirtyi pysyvällä sopimuksella Marseillen riveihin.

Vuonna 2011 hän pelasi myös Argentiinan alle 17-vuotiaiden maajoukkueessa.

Lähteet
-------

1. 1 2
2. ↑

Sevilla – Primera División
1 Dmitrović |
2 Gattoni |
3 Pedrosa |
4 Montiel |
5 Ocampos |
6 Gudelj |
7 Suso |
8 Jordán |
9 Mir |
10 Rakitić |
11 Tecatito |
13 Nyland |
14 Nianzou |
15 En-Nesyri |
16 Navas |
17 Lamela |
18 Sow |
19 Acuña |
20 Fernando |
21 Óliver |
22 Badé |
23 Marcão |
24 Gómez |
Valmentaja Mendilibar
**Punakorvakilpikonna** (*Trachemys scripta elegans*) on lemmikkinä pidetty suokilpikonna.

EU:ssa haitalliseksi säädetty vieraslaji (EU:n vieraslajiluettelo) (EU 2016/1141; 2017/1263; 2019/1262; 2022/1203) Koska laji (ml. kaikki alalajit) on säädetty haitalliseksi vieraslajiksi, sen maahantuonti, kasvatus, myynti ja muu hallussapito sekä ympäristöön päästäminen on kielletty. Ennen vieraslajiasetuksen voimaantuloa hankitut lemmikit voi pitää niiden luonnolliseen kuolemaan saakka. Oikeus pitää vieraslajilemmikki on säädetty sille, joka omisti eläimen kiellon tullessa voimaan.

Ulkonäkö ja koko
----------------

Punakorvakilpikonnan kuori on sen kuoriutuessa noin kaksisenttinen, eläinkaupasta ostettaessa halkaisijaltaan yleensä noin viisi senttiä. Neljässä vuodessa se kasvaa 15–20 sentin mittaiseksi. Aikuinen naaraskilpikonna on noin 25–30 cm pitkä, koiras 15 cm. Sen pääväri on vihertävän ruskea keltaisin juovin ja sen korvanseutu on punainen. Punakorvaklpikonna on saanut nimensä punaisesta korvanseudusta.

Lisääntyminen
-------------

Punakorvakilpikonna munii kerralla 2–20 munaa.

Elintavat
---------

Punakorvakilpikonna viettää vuosittain horroskauden viileässä vedessä. Horroskausi ei kuitenkaan ole millään tavalla välttämätön. Sen uimishalu on huomioitava, ja siksi se tarvitsee 500–700 litran kokoisen akvaarion, jossa on kuiva alue, ja jossa kilpikonna voi kävellä ja kuivatella.

Levinneisyys
------------

Punakorvakilpikonna on alun perin kotoisin Yhdysvaltojen eteläosasta, missä niitä esiintyy virtaamattomissa, pehmeäpohjaisissa vesissä. Karanneet lemmikit ovat villiintyneet vieraslajiksi monin paikoin maailmassa. Punakorvakilpikonna on luokiteltu maailmanlaajuisesti sadan haitallisimman vieraslajin joukkoon.

Elinympäristö
-------------

Punakorvakilpikonnaa pidetään lemmikkinä akvaariossa tai vesitäytteisessä terraariossa, mutta sen on päästävä välillä kuivalle maalle kävelemään harjoittaakseen lihaksiaan.

Ravinto
-------

Poikasina punakorvakilpikonnat ovat lähinnä lihansyöjiä, mutta kasvaessaan muuttuvat sekasyöjiksi. Niiden ravintoon kuuluvat muun muassa tuore perkaamaton kala, hyönteiset, kastemadot, kurkku, salaatti, vähärasvainen liha, ravut, katkaravut, osterit, kypsennetty kananmuna ja erilaiset kilpikonnan ruuat. On tärkeää, että ruoka on monipuolista, vähärasvaista ja sisältää tarpeeksi kalkkia ja A- ja D-vitamiineja. Aikuisina konnille on pidettävä joka viikko 2–3 päivän ruokatauko etteivät ne lihoisi ja elimet rasvoittuisi.

Lähteet
-------

1. ↑
2. 1 2  Punakorvakilpikonna Nicehouse
3. ↑  Breeding (Red-Eared Sliders)
4. ↑  Herpotomania
5. ↑  100 of the World's Worst Invasive Alien Species *Issg.org*. Global Invasive Species Database. Viitattu 29.3.2011. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q207839
* Wikispecies: Trachemys scripta elegans
* AFD: Trachemys\_scripta\_elegans
* CoL: 5F8HQ
* EoL: 1242026
* GBIF: 6157026
* GISD: 71
* iNaturalist: 51271
* ISC: 61560
* ITIS: 173823
* NAS: 1261
* NatureServe: 2.103497
* NCBI: 31138

 |

 |
**Loïc Badé** (s. 11. huhtikuuta 2000 Sèvres, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja.

Seurajoukkueura
---------------

30. joulukuuta 2016 Badé liittyi ranskalaisseura Le Havren junioriakatemiaan. Ensiesiintymisensä seuran edustusjoukkueessa hän teki 10. tammikuuta 2020 ottelussa Niortia vastaan. 20. kesäkuuta 2020 Badé allekirjoitti ensimmäisen ammattilaissopimuksensa Lensin kanssa.

5. heinäkuuta 2021 Badé teki ranskalaisseura Rennesin kanssa viisivuotisen sopimuksen. Hän teki ensimmäisen maalinsa joukkueessa 4. marraskuuta 2021 slovenialaista NŠ Muraa vastaan Konferenssiliigan lohkovaiheen ottelussa.

1. syyskuuta 2022 Badé siirtyi englantilaiseen Nottingham Forestiin kauden 2022–2023 kestävällä lainasopimuksella, joka sisälsi osto-option kauden päätteeksi. 3. tammikuuta 2022 Badé lainasopimus englantilaisseuran kanssa kuitenkin purettiin.

4. tammikuuta 2023 Badé siirtyi espanjalaisseura Sevillaan kauden 2022–2023 loppuun asti kestävällä lainasopimuksella. Hän onnistui murtautumaan joukkueen avauskokoonpanoon ja onnistui lisäksi maalinteossa kahdesti lainapestinsä aikana. Lainakauden jälkeen Sevilla hankki Badén pysyvällä siirrolla ja teki pelaajan kanssa vuoteen 2027 asti ulottuvan sopimuksen.

Lähteet
-------

1. ↑  Loic BADE (PFC-U17) signe au Havre AC! Panamefoot. Viitattu 22.8.2023. (ranskaksi)
2. ↑  Niort vs. Le Havre 0 - 1 Soccerway. Viitattu 22.8.2023. (englanniksi)
3. ↑  Le jeune Loïc Badé (20 ans) passe pro avec Lens L'Équipe. Viitattu 22.8.2023. (ranskaksi)
4. ↑  Loïc Badé, première recrue du Stade Rennais F.C.! Stade Rennais FC. Viitattu 22.8.2023. (ranskaksi)
5. ↑  Rennes 1-0 NŠ Mura UEFA.com. Viitattu 22.8.2023. (englanniksi)
6. ↑  Reds sign defender Loïc Badé Nottingham Forest Football Club. Viitattu 22.8.2023. (englanniksi)
7. ↑  Así juega Loïc Badé: dominio aéreo y contundencia Estadio Deportivo. Viitattu 22.8.2023. (espanjaksi)
8. ↑  Badé officially signs for Sevilla FC Sevilla FC. Viitattu 22.8.2023. (englanniksi)
9. ↑  Badé se queda en el Sevilla: firma hasta 2027 Estadio Deportivo. Viitattu 22.8.2023. (espanjaksi)

Aiheesta muualla
----------------

* Loïc Badén tilasto Soccerway-sivustolla (englanniksi)

Sevilla – Primera División
1 Dmitrović |
2 Gattoni |
3 Pedrosa |
4 Montiel |
5 Ocampos |
6 Gudelj |
7 Suso |
8 Jordán |
9 Mir |
10 Rakitić |
11 Tecatito |
13 Nyland |
14 Nianzou |
15 En-Nesyri |
16 Navas |
17 Lamela |
18 Sow |
19 Acuña |
20 Fernando |
21 Óliver |
22 Badé |
23 Marcão |
24 Gómez |
Valmentaja Mendilibar
**Anna Kolbrún Árnadóttir** (16. huhtikuuta 1970 – 9. toukokuuta 2023) oli islantilainen keskustapuolueen poliitikko, joka istui Alþingissä vuosina 2017–2021.

Anna syntyi Akureyrissä. Hän valmistui vuonna 1991 sairaanhoitajaksi ja lastentarhanopettajaksi Fynin pedagogiseminaarista vuonna 2002. Vuonna 2010 hän valmistui kasvatustieteen maisteriksi Akureyrin yliopistosta. Hän työskenteli Eyjafjörðurissä vanhainkodissa vuosina 1989–1991 ja sairaanhoitajana vuosina 1991–1993, minkä jälkeen hän työskenteli vanhainkodeissa Akureyrissä vuosina 1993–1995 ja Odensessa vuosina 1995–1996. Vuosina 1996–1997 hän työskenteli sairaanhoitajana Odensen sairaalassa. Vuosina 2002–2003 hän työskenteli kuntoutuskeskuksessa Akureyrissä. Vuosina 2003–2011 hän työskenteli erityisopetusvastaavana akureyriläisessä peruskoulussa. Vuoden 2017 parlamenttivaaleissa hänet valittiin Alþingiin. Vuodesta 2018 lähtien hän toimi keskustapuolueen 2. varapuheenjohtajana.

Lähteet
-------

1. ↑  Anna Kol­brún Árna­dóttir er látin *visir.is*. Viitattu 7.8.2023.
2. ↑  Anna Kolbrún Árnadóttir *Æviágrip þingmanna frá 1845*. Alþingi.  Arkistoitu 10.3.2023. Viitattu 10.3.2023. (islanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Päivi Marjatta Hiltunen-Toivio** (s. 24. huhtikuuta 1952 Helsinki) on suomalainen diplomaatti ja varatuomari. Hän oli Suomen suurlähettiläs Jakartassa Indonesiassa 2014–2018. Aiemmin hän toimi suurlähettiläänä Prahassa, Tšekissä vuodesta 2010. Sitä ennen hän on työskennellyt Suomen pääkonsulina Shanghaissa ja eri tehtävissä Suomen Pariisin-suurlähetystössä ja Suomen EU-edustustossa Brysselissä.

Hiltunen-Toivio valmistui oikeustieteen kandidaatiksi Helsingin yliopistosta vuonna 1978 ja aloitti ulkoministeriön palveluksessa 1979. Hän on toiminut Suomessa useissa EU:hun liittyvissä tehtävissä, esimerkiksi ulkoministeriön EU-puheenjohtajuussihteeristön apulaispääsihteerinä, Eurooppa-osastolla EU:n laajentumisen yksikön päällikkönä ja valtioneuvoston kansliassa EU-asioiden erityisasiantuntijana. Hän työskennellyt myös ulkoministeriön poliittisella, kauppapoliittisella, oikeudellisella ja protokollaosastolla.

Lähteet
-------

1. ↑  Laurila, Petri – Salo, Mikko (toim.): *Suomen lakimiehet – Finlands jurister 2003*, s. 215. Suomen Lakimiesliiton kirjasarja, 118. Helsinki: Talentum, 2003. ISSN 0585-9530. ISBN 952-14-0637-2.
2. ↑  Suomi ja Jakarta: Kahdenväliset suhteet Suomen suurlähetystö, Jakarta. Viitattu 21.7.2023.
3. 1 2 3  Uudet suurlähettiläät Indonesiaan ja Tshekkiin. Ulkoasiainministeriö (Arkistoitu – Internet Archive) 28.3.2014. Viitattu 24.3.2017
4. ↑  Uusia edustustopäälliköitä. Ulkoasiainministeriö (Arkistoitu – Internet Archive) 28.1.2010. Viitattu 24.3.2017
**Kaarlo Albert Grönqvist** (28. tammikuuta 1861 Vaasa – 30. syyskuuta 1882 Vaasa) oli suomalainen suomen ja ruotsin kielellä kirjoittanut kirjailija. Hän käytti nimimerkkejä *Jaska* ja *K.A.Wi*.

Kaarlo Grönqvistin vanhemmat olivat merikapteeni Jakob Albert Grönqvist ja Augusta Lovisa Nyman. Hän pääsi ylioppilaaksi 1878 Vaasan lyseosta ja opiskeli sitten kieliä Helsingin yliopistossa. Vaikka Grönqvist oli kotoisin ruotsalaiselta Pohjanmaalta ja saanut ruotsinkieleisen alkeisopetuksen hän kirjoitti runoja myös suomen kielellä.

Grönqvist kirjoitti sanat radikaalin vuonna 1880 perustetun K.P.T.-opiskelijayhdistyksen *K. P. T:n marssiin*.

Kaarlo Grönqvist kuoli syksyllä 1882 sairastamaansa rintatautiin.

Lähteet
-------

WikiaineistoWikiaineisto
Wikiaineistoon on tallennettu tekstiä aiheesta: 
***Kaarlo Albert Grönqvist*** 

* Kaarlo Albert Grönqvist SKS:n kirjailijamatrikkelissa (toimimaton linkki)
* GRÖNQVIST Kaarlo Albert. *Ylioppilasmatrikkeli 1853–1899*. Helsingin yliopiston verkkojulkaisu.
* Uutinen Grönqvistin kuolemasta Waasan Lehti no 76 02.10.1882 (Historiallinen sanomalehtiarkisto)
* F. H. B. Lagus : Muistelmia ja kuvaelmia kielitaistelun ajalta, luku 9. S. N. - K. P. T. - X. Y. Z. (K. P. T:n marssin sanat)

### Viitteet

1. 1 2 3 4  Mitä merkitsi K.P.T.? Koko programmi toimeen vai Kansan Pyhä Tahto. Laulun "Jos sydän sulla puhdas on" kirjoittajan, ruotsalaissyntyisen Kaarlo Grönqvistin elämäntarina, Suomen Kuvalehti, 23.01.1937, nro 4, s. 12, Kansalliskirjaston digitaaliset aineistot


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Anismus** eli **paradoksaalinen puborektaalikontraktio** on häiriö, jossa lantionpohjan lihakset toimivat ulostamisen yhteydessä poikkeavasti ja dyssynergisesti. Se on yksi kroonisen ummetuksen ja toiminnallisen ulostamisvaikeusoireyhtymän aiheuttajista.

Anismuksessa puborektaalilihas ja sulkijalihakset eivät ulostettaessa tavalliseen tapaan rentoudu vaan ne voivat supistua, mihin viitataan "paradoksaalisena kontraktiona". Noin puolilla anismuksesta kärsivistä on lisäksi heikentynyt kyky tuntea ulostamistarvetta. Noin yhdessä kolmesta tapauksesta anismus on kehittynyt jo lapsuusiässä. Tällöin ulostamiseen liittyvän koordinaatiokyvyn omaksuminen on jäänyt puutteelliseksi. Noin yhdessä kolmesta tapauksesta anismus kehittyy esimerkiksi synnytyksen tai vamman yhteydessä. Lopuissa tapauksista syy jää tuntemattomaksi. Taustalla ei ole neurologista tai muuta elimellistä poikkeavuutta, joten häiriötä pidetään toiminnallisena. Usein anismuksen yhteydessä kuitenkin esiintyy liitännäisongelmia, kuten peräsuolen haavaumia, ärtyvä suoli, hidas läpikulkuaika, peräsuolen tunnon puute, psyykkisiä ongelmia tai opioidien käyttöä. Ummetuksen lisäksi anismus voi aiheuttaa vatsakipua, vatsan turvotusta ja peräaukon alueen kipua.

Anismuksen arvioidaan aiheuttavan noin 15–25 % kroonisista ummetuksista. Se on noin kaksinkertaisesti yleisempi naisilla kuin miehillä. Muuta väestöä yleisempi se on myös yli 65-vuotiailla. Anismuksen diagnostiikan apuina voidaan käyttää muiden sairauksien poissulkua, anorektaalista manometriaa ja defekografiaa. Biopalautehoito on osoittautunut anismuksen kohdalla tehokkaaksi hoitomuodoksi jopa noin 80 %:lla potilaista. Myös elämäntapamuutoksista ja laksatiiveista voi olla apua. Botuliinitoksiini-injektioiden (Botox) kokeilut anismuksen hoidossa ovat tuottaneet vaihtelevia tuloksia. Muita useammin ne ovat olleet tehokkaita lapsilla.

Lähteet
-------

1. 1 2 3 4  Anismus (Dyssynergic Defecation) Cleveland Clinic, viitattu 22.8.2023
2. 1 2 3  Matti V. Kairaluoma, Toiminnallinen ulostamisvaikeusoireyhtymä Duodecim 2009, viitattu 22.8.2023
Ministerivaltiosihteerin apulaisen tehtävästä reserviin siirtynyt kenraalimajuri Paul von Etter (1913)
**Paul von Etter** (4. joulukuuta 1861 Pietari – 21. lokakuuta 1938 Helsinki) oli Venäjällä upseeriksi kouluttautunut ja palvellut sotilas ja virkamies, josta tuli vajaan kuukauden ajaksi myös Suomen armeijan kenraalimajuri.

Paul von Etter syntyi kenraaliluutnantti Sebastian Albrekt von Etterin ja Emilia von Jacobsonin ensimmäisenä lapsena 4. joulukuuta 1861. Von Etter toimi paašina keisarin hovissa vuodesta 1865 ja kävi keisarin paašikoulua vuodesta 1873. Sieltä valmistuttuaan hän palveli ensin aliluutnanttina ja sitten vänrikkinä kenttätykistöprikaatissa vuodesta 1880. Nikolain yleisesikunta-akatemiassa von Etter opiskeli 1883–1884, mutta ei suorittanut loppututkintoa. Luutnantiksi hänet ylennettiin 1887, alikapteeniksi 1895, kapteeniksi 1896 ja everstiksi 1898. Vuodesta 1902 von Etter oli keisarin kenttäkanslian rahastonhoitaja. Hän erosi tehtävästä 1906 kenraalimajurina ja keisarin hovin kunniatallimestarina. Von Etter toimi seuraavasta vuodesta keisarin kanslian virkamiehenä ja vuosina 1909–1913 Suomen ministerivaltiosihteerin apulaisena. Työskenneltyään vuosina 1914–1917 Venäjän Punaisen Ristin edustajana Suomessa hänestä tuli Suomen sisällissodan aikana Suomen Punaisen Ristin edustaja valkoisten päämajassa huhtikuussa 1918. Toukokuun 3. päivänä hänet merkittiin kenraalimajurina Suomen armeijan upseeriluetteloihin, mutta hän siirtyi reserviin jo toukokuun 29. päivä.

Paul von Etter edusti aatelissäädyssä sukuaan valtiopäivillä 1905–1906.

Paul von Etterin nuorempia veljiä olivat kenraalimajurit Johan Emil von Etter ja Nikolai. Nuorempi veli Alexander von Etter palasi vallankumousten jälkeen, kuten vanhemmat veljensäkin Paul, Johan Emil ja Nikolai, takaisin Suomeen.

Lähteet
-------

1. 1 2  von Etter, Paul *Suomalaiset kenraalit ja amiraalit Venäjän sotavoimissa 1809–1917*. Biografiakeskus, Suomalaisen Kirjallisuuden Seura. Viitattu 27.1.2019.
2. 1 2  Paul von Etter *geni.com*. Viitattu 16.7.2019.
3. ↑  Kenraalimajuri Paul von Etter kuollut. *Helsingin Sanomat*, 26.10.1938, s. 7.
4. ↑  70 vuotta täyttää tänään.  *Helsingin Sanomat*, 04.12.1931, nro 329, s. 7. Kansalliskirjasto. Viitattu 04.04.2021.


|  |  |  |  |  |  |
| --- | --- | --- | --- | --- | --- |
| 

| * n
* k
* m
Venäjä Suomen ministerivaltiosihteerin apulaiset (1809–1917) |
| --- |
|  |
| Apulaiset | 
* von Haartman (1825–1830)
* A. Armfelt (1834–1841)
* Stewen (1844–1851)
* Fischer (1851–1856)
* Stjernvall-Walleen (1856–1876)
* Palmroth (1877–1880)
* Bruun (1881)
* Ehrnrooth (1882–1888)
* von Daehn (1889–1891)
* Procopé (1891–1900)
* *C. A. Armfelt* (vt. 1900–1901)
* Oerstroem (1902–1906)
* Björnberg (1906–1909)
* von Etter (1909–1913)
* Ivanov (1913–1917)

 | Kenraalikuvernöörin vaakuna vuodesta 1809. |

 |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kenraalit ja amiraalit
* Biografiasampo

 |

 |
Artemisia Gentileschi: *Ritratto di Gonfaloniere* (1622). Pietro Gentile Bolognan gonfalonieerina.
**Gonfalonieeri** (ital. *gonfaloniere* "lipunkantaja") oli keskiajan Italian kaupunkivaltioiden korkean virkamiehen arvonimi.

Firenzessä komppanioiden gonfalonieerit (*gonfalonieri di compagnia*) toimivat 1250-luvulta lähtien kansanmiliisin komentajina. 1280-luvulla perustettiin uusi virka, oikeuden gonfalonieeri (*gonfaloniere di giustizia*), puolustamaan kansan etuja hallitsevaa luokkaa vastaan. Tämän viran haltijasta tuli myöhemmin Signorian eli Firenzen ylimmän kaupunginneuvoston merkittävin jäsen ja siviilihallinnon muodollinen johtaja. Muissa Italian kaupungeissa gonfalonieerien rooli oli samanlainen kuin Firenzessä. Gonfalonieerit johtivat eri kaupunginosien miliisiä, kun taas oikeuden gonfalonieeri oli yleensä kiltaneuvoston puheenjohtaja.

Ranskan kuninkaiden yhtenä tittelinä oli St. Denisin gonfalonieeri. Paavit myönsivät 1200–1600-luvuilla kirkon gonfalonieerin (*vexillifer ecclesiae*) arvonimen hallitsijoille ja muille merkittäville henkilöille.

Lähteet
-------

* Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8.

### Viitteet

1. ↑  Aikio ja Vornanen 1993, s. 242
2. 1 2  Britannica, The Editors of Encyclopaedia: Gonfalonier *Encyclopedia Britannica*. Viitattu 10.6.2021. (englanniksi)
**Finnagora** on Suomen kulttuuri- ja tiedeinstituutti, joka toimii Unkarissa ja sen lähialueilla. Instituutti keskittyy erityisesti nykytaiteisiin ja innovatiivisiin hankkeisiin, jotka esittelevät suomalaisen kulttuurin uusia muotoja. Finnagora edistää myös suomalaisten tieteilijöiden, talouden asiantuntijoiden sekä yhteiskunnallisten vaikuttajien verkostoitumista Kaakkois-Euroopassa. Kulttuuriviennin ja akateemisen vaihdon lisäksi instituutti tukee taloudellista yhteistyötä Suomen ja Unkarin välillä. 

Vuonna 2004 perustettu Finnagora on yksi Suomen 17 kulttuuri- ja tiedeinstituutista. Finnagoran toiminnasta vastaa yksityinen FinnAgoran säätiö, jonka hallituksessa on mukana kaupunkien, korkeakoulujen, ministeriöiden, kulttuurin, elinkeinoelämän ja kansalaisjärjestöjen edustajia. Finnagora saa julkista tukea opetusministeriöltä.

Finnagora tekee tiivistä yhteistyötä Unkarissa toimivan Team Finland -verkoston kanssa. Verkostoon kuuluvat Finnagoran lisäksi Suomen Unkarin-suurlähetystö, Finpro, Unkarilais-suomalainen kauppakilta sekä Suomen kunniakonsulit Unkarissa. Finnagoran toimisto sijaitsee samassa kiinteistössä suurlähetystön kanssa.

Aiheesta muualla
----------------

* Finnagoran nettisivut
*Tämä artikkeli käsittelee musiikkikappaletta. Kylästä kertoo Epoo (Porvoo).*

| "Epoo"Jare & VilleGalle mukana Heikki Kuula |
| --- |
| Singlen "Epoo" kansikuva |
| Singlen tiedot |
|  Albumilta | *Mustaa kultaa* |
|  Julkaistu | 24. lokakuuta 2010 (musiikkivideo)31. tammikuuta 2011 (digitaalinen single) |
|  Formaatti | digitaalinen lataus |
|  Tuottaja(t) | Coach Beats |
|  Tyylilaji | rap |
|  Kesto | 04.57 |
|  Levy-yhtiö | Monsp Records |
| Jaren & VilleGallen muut singlet |
|  | "Epoo"2011 | "Nelisilmä"2011 |

"**Epoo**" on suomalaisen rap-duon Jaren & VilleGallen ensimmäinen single heidän ensimmäiseltä studioalbumiltaan *Mustaa kultaa*. Kappale julkaistiin internetissä musiikkivideon kera 24. lokakuuta 2010, mutta kaupallisena singlenä digitaalisesti vasta 31. tammikuuta 2011. Singlen tuotannosta vastaa Coach Beats ja sen kertosäkeellä vierailee rap-artisti Heikki Kuula. Single julkaistiin Monsp Recordsin kautta.

Kappaleen sanoituksissa vastustetaan urheilusuoritusta parantavan erytropoietiinin (EPO) käyttöä.

Musiikkivideo
-------------

Kappaleeseen pääasiassa Helsingin keskustassa kuvattu musiikkivideo on sanoitusten tapaan aiheeltaan urheilullinen. Musiikkivideolla tekevät cameonsa jääkiekkoilijat Jere Karalahti, Mikael Kurki ja Siim Liivik sekä rap-artisti ja musiikkituottaja Gee, joka on toinen kappaleen tuottaneen Coach Beats -duon jäsenistä.

Lähteet
-------

1. 1 2  Hannula, Tommi: "Me vedetään nuuskaa!" *Helsingin Sanomat*.  4.11.2010.  Arkistoitu 5.3.2013. Viitattu 21.3.2014.
**Porispere** on vuosittain elokuun alussa järjestettävä porilainen rockfestivaali. Se pidettiin ensimmäistä kertaa vuonna 2011. Festivaalin järjestyspaikkana toimii Porin Kirjurinluodossa sijaitseva Lokki-lava, joka on myös Pori Jazzin entinen pääareena.

Historiaa
---------

Paikalliset musiikinharrastajat perustivat Porisperen vuonna 2011 jatkamaan vuosina 2009 ja 2010 Kirjurinluoto Arenalla järjestettyä musiikkifestivaalia Sonisphere. Tapahtuman nimi on väännös Sonispheresta.

### 2011

Ensimmäisen Porispere-festivaalin esiintyjiä olivat muun muassa Anvil, Disco Ensemble, Michael Monroe, Pelle Miljoona Oy, Lapko ja Raised Fist. Tapahtuma keräsi noin 9 000 katsojaa kahdessa päivässä.

### 2012

Vuonna 2012 Porispere järjestettiin 3.–5. elokuuta. Festivaalilla esiintyivät Turbonegro, Sacred Reich, PMMP, Herra Ylppö & Ihmiset, Marky Ramone’s Blitzkrieg ja Kauko Röyhkä. Päätöspäivän sunnuntai esiintyvät artistit olivat Robin ja Chisu.

### 2013

Vuoden 2013 Porispere järjestettiin 2.-4. elokuuta. Festivaalilla esiintyivät: Viikate, Municipal Waste, The 69-Eyes, Suicidal Tendencies, Michael Monroe, Mors Principium Est, Pertti Kurikan Nimipäivät, Impaled Nazarene, Rytmihäiriö, Turmion Kätilöt, Dj Proteus, Aratic, JackRabbit, Rust'n'Rage, Retialitory Measures, CMX, Disco Ensemble, Von Hertzen Brothers, Jukka Poika & SEB, Eppu Normaali, Steen1 Orkestra, Räjäyttäjät, Francine, Creepshow (CAN), Pää Kii, Kabul, Aika, Saijaa Saijaa, Appendix. Festivaalin sunnuntaipäivänä esiintyivät: Tuuli, Justimus, Cheek, Haloo Helsinki!

### 2014

Vuoden 2014 Porispere järjestettiin 8.–10. elokuuta. Esiintyjinä olivat muun muassa Apulanta, Amaranthe, Erin, Asa, Jenni Vartiainen, JVG, Flogging Molly ja Sonata Arctica. Tapahtuma keräsi noin 12 500 kolmen päivän aikana.

### 2015

Vuoden 2015 Porispere järjestettiin 31. heinäkuuta – 2. elokuuta. Festivaalilla esiintyivät muun muassa Eppu Normaali, Popeda, Elastinen, Danko Jones, Teflon Brothers, Juju, Turmion Kätilöt sekä Samuli Edelmann.

### 2016

Vuonna 2016 Porispere pidettiin 5.–7. elokuuta. Tapahtuman esiintyjälistaan kuuluivat muun muassa Twisted Sister, Metal Church, Cheek, Children of Bodom, Mokoma, Stam1na, Santa Cruz, Diablo, Sanni ja Antti Tuisku.

### 2017

Vuonna 2017 Porispere pidettiin 4.–6. elokuuta. Festivaalilla esiintyivät muun muassa Testament, Haloo Helsinki!, Sham 69, Disco Ensemble, Kasmir, Nikke Ankara, JVG ja Paula Vesala.

### 2018

Vuoden 2018 Porispere järjestettiin 3.–5. elokuuta. Tapahtuman esiintyjäkaartia olivat muun muassa Vince Neil, Michael Monroe, Battle Beast, The Exploited, Von Hertzen Brothers, D-A-D, Mokoma, Disco Ensemble, Cheek ja Stam1na.

### 2019

Vuoden 2019 Porispere järjestettiin 2.–4. elokuuta. Tapahtumassa esiintyivät muun muassa Amorphis, Beast In Black, Mustasch, Children of Bodom, Viikate, Ismo Alanko, Ellips, Kaija Koo, Atomirotta, Therapy?, Elastinen, Chisu, Reino Nordin ja Teflon Brothers.
**Athanasía Maria Aarniosuo** (o.s. Androutsopoulos, s. 1981) on vantaalainen taidegraafikko, taidehistorioitsija, taidejournalisti ja kuraattori. Aarniosuo on opiskellut Helsingin yliopistossa taidehistoriaa ja Aberdeenin Gray's School of Artissa taidegrafiikkaa.

Aarniosuon töiden toistuva teema on kerronnallisuus. Teokset ovat värikkäitä kuvasarjoja. Aarniosuo on työskennellyt taideresidensseissä Skotlannissa, Kanadassa, Suomessa, Liettuassa ja Kreikassa. Hän on osallistunut useaan ryhmänäyttelyyn, joita ovat muun muassa MUU ry:n "Suoraan seinään", Kappatos-gallerian "Rooms2010" Ateenassa ja "9th Lessedra World Art Print Annual 2010" Bulgarian Sofiassa. Aarniosuolla on ollut yksityisnäyttelyitä Suomessa, Kreikassa, Skotlannissa, Kanadassa ja Virossa. Aarniosuo on Suomen Taidegraafikot ry:n jäsen.

Aarniosuo on työskennellyt muun muassa Helsingin Designmuseossa, Visuaalisen taiteen keskus Framessa, Galleria Forum Boxissa ja HIAP - Helsinki International Artist Programmessa koordinaattorina ja muissa tehtävissä.

Athanasía Aarniosuo syntyi Lappeenrannassa ja on asunut muun muassa Kreikassa, Suomessa ja Skotlannissa. Aarniosuo on naimisissa, ja hänellä on kaksi lasta.

Aiheesta muualla
----------------

* Athanasía Aarniosuo Kuvataiteilijamatrikkelissa
* Athanasía Aarniosuon kulttuuriblogi
* Athanasía Aarniosuon verkkosivut
| "Häissä"Jare & VilleGalle mukana Märkä-Simo |
| --- |
|  |
| Singlen tiedot |
|  Albumilta | *Mustaa kultaa* |
|  Julkaistu | 18. huhtikuuta 2011 (musiikkivideo)27. huhtikuuta 2011(digitaalinen) |
|  Formaatti | digitaalinen lataus |
|  Tuottaja(t) | Sakke |
|  Tyylilaji | rap, pop rap |
|  Kesto | 03.07 |
|  Levy-yhtiö | Monsp Records |
| Jaren & VilleGallen muut singlet |
| "Nelisilmä"2011 | "Häissä"2011 | "Mitä sä siit tiiät (Heeeyyy)"2011 |

**"Häissä"** (kulkenut internetissä myös nimellä "**Pienissä häissä**") on rap-kaksikko Jaren & VilleGallen kolmas single heidän esikoisalbumiltaan *Mustaa kultaa*. Single julkaistiin musiikkivideonsa kanssa 18. huhtikuuta 2011. Kappaleella vierailee jääkiekkoilija Siim Liivik taiteilijanimellä *Märkä-Simo*, ja sen on tuottanut Sakke Aalto.

Taustaa
-------

"Häissä" julkaistiin musiikkivideon kanssa 18. huhtikuuta 2011. Tätä ennen kappale oli kuitenkin vuotanut internetiin ja se löytyi YouTubesta jo 24. maaliskuuta 2011. "Häissä" julkaistiin digitaalisena latauksena 27. huhtikuuta 2011. Ilmestyessään kappale sai hyvän vastaanoton. Se nousi Suomen virallisen singlelistan kärkeen viikolla 19/2011. Se nousi ensimmäiseksi myös Latauslistalla ja Finnish Dance Chartilla. Kappale oli ehdolla Ylen kisabiisiksi Jääkiekon MM-kisoihin 2011, mutta tuli toiseksi. "Häissä" äänestettiin Suomen viralliseksi kesähitiksi ja se oli ehdolla vuoden 2012 Emma-gaalassa kategoriassa *Vuoden biisi*. "Häissä" myi platinaa 20. huhtikuuta 2012. Kappale löytyy myös *Leijonat 2011* -kokoelmalevyltä.

Listasijoitukset
----------------

| Lista | Parassijoitus |
| --- | --- |
| Suomen virallinen singlelista | 1  |
| Suomen virallinen latauslista | 1  |
| Finnish Dance Chart | 1  |

Lähteet
-------

1. ↑  Jare & VilleGalle - Häissä ft. Märkä-Simo [HD + lyrics] *YouTube*.  24.3.2011. Viitattu 7.5.2012.
2. ↑  Emma-gaala 2012 ehdokkaat / Vuoden biisi *Emmagaala.fi*.  Arkistoitu 6.1.2014. Viitattu 7.5.2012.
3. ↑  JVG:n esikoissinkku myi platinaa! *Voice*.  20.4.2012. Viitattu 21.9.2014.
4. 1 2  Jare & Villegalle: Häissä *Musiikkituottajat ry*. Viitattu 7.5.2012.
5. ↑  Finnish Dance Chart, Week 22, 2011 *Deejaypromo*.  22/2011.  Arkistoitu 9.11.2013. Viitattu 7.5.2012.
Sanakirjan kansilehti.
**Nippo Jisho** (日葡辞書) eli *Vocabvlario da Lingoa de Iapam* (nykyportugaliksi "Vocabulário da Língua do Japão") on vuonna 1603 Nagasakissa painettu japani–portugali-sanakirja. Nippo Jishon laativat portugalilaiset kirkonmiehet ja japanilaiset kristityt 1500-luvun lopulla. Nippo Jisho on ensimmäinen teos, jossa japanin kieltä on translitteroitu roomalaisille kirjaimille, tosin pitkälti latinan oikeinkirjoituksen mukaan.

Nippo Jisho sisältää 32 293 hakusanaa japanista portugaliksi. Sanat ovat aakkosjärjestyksessä roomalaisin kirjaimin. Alkuperäisestä 1603 painoksesta on nykypäiviin säilynyt neljä kappaletta, mutta teoksesta on otettu vuosisatojen saatossa runsaasti uusintapainoksia. Teos käännettiin vuonna 1630 espanjaksi ja vuonna 1869 ranskaksi.

Sanakirjan päätarkoitus oli olla tukena japanin puhutun kielen oppimiselle. Sanakirjassa on runsaasti täsmennyksiä, muiden muassa lasten kielestä, naisten kielestä, murresanastosta, eri seutujen puheesta, buddhalaisesta terminologiasta. Monille sanoille ei japanin kielessä ollut oikeinkirjoitusta tai kanji-merkkejä ennen niiden kirjaamista Nippo Jishoon.*lähde?* Sanakirjassa on myös informaatiota sanojen riimityksestä, ääntämyksestä, merkityksestä, käyttötarkoituksesta, kasvien ja eläinten nimiä, yleisiä sanontatapoja ja fraaseja, ja tapakulttuuria.

Nippo Jisho on erityisen arvokas teos historiallisen fonetiikan tutkimuksen kannalta, sillä kanji-merkeistä ei voi suoraan päätellä niiden äänneasua, kun taas roomalaiset kirjaimet ovat pohjimmiltaan äännekirjoitusta, ja Nippo Jishossa sanat on kirjoitettu niin kuin ne äännettiin 1500-luvun lopulla. Nippo Jisho heijastaa suoraan 1500-luvun japanin ääntämystä, mikä poikkeaa suuresti nykyjapanista. Samoin sanakirja listaa runsaasti sanoja ja fraaseja, joilla on eri merkitys nykyjapanissa kuin 1500-luvulla, tai jotka ovat nykyjapanissa vanhentuneet. Esimerkiksi samurai tarkoittaa Nippo Jishossa aatelista, kun taas bushi on listattu tarkoittamaan soturia. Myös nykyjapanin tavut *ha, hi, fu, he, ho* on translitteroitu *fa, fi, fu, fe, fo* – historiallisesti tiedetään, että japanin h-äänne on alun perin ollut soinniton f-äänne, joka on usein heikentynyt p:stä. Tavu *o* (を) on translitteroitu *vo*, ja *e* (え) puolestaan *ye* – Tokion vanha nimi Edo on aikoinaan ääntynyt "jedo" ja samoin Japanin rahayksikön translitterointi *yen* (pro nykyjapanin *en*) heijastaa vanhaa ääntämystä, joka hävisi 1800- ja 1900-lukujen vaihteessa.
*Tämä artikkeli käsittelee Turun Linnanpuistoa. Hämeenlinnan Linnanpuistosta on eri artikkeli.*
Linnanpuistoa
**Linnanpuisto** (ruots. *Slottsparken*) on Turussa sijaitseva puisto. Puisto on nimetty sen läheisyydessä sijaitsevan Turun linnan mukaan ja sen pinta-ala on 2,6 hehtaaria.

Historia
--------

Linnanpuiston alueella on sen sijainnista johtuen ollut jo pitkään erilaisia puistomaisia istutuksia. Puiston vieressä kulkevan Linnankadun varrelle istutettiin ensimmäinen puukujanne jo vuonna 1637. Kun puukujanne uusittiin neljännen kerran vuonna 1901, tehtiin samalla suunnitelma ulkoilmamuseon perustamisesta Linnan ympäristöön. Ulkoilmamuseo avattiin vuonna 1906.

Turun linna. Etualalla näkymä Linnanpuistoon.
Puisto osoittautui valmistuttuaan kooltaan riittämättömäksi, ja jo vuonna 1907 laadittiin suunnitelma puiston laajentamiseksi. Vuonna 1929 Linnanpuistoon siirrettiin Pernon kaupunginosasta Paakarlan kartanon päärakennus. 1930-luvulla puistoa uusittiin korkeasta työttömyydestä johtuen hätäaputöinä.

Sekä Turun linna että sitä ympäröivä puisto vaurioituivat pahoin sota-aikana. Myös puistoon siirretty Paakarlan kartano tuhoutui. Sodan puistolle aiheuttamat vauriot korjattiin 1950-luvulla. 1950-luvun jälkeen Linnanpuistossa ei ole suoritettu merkittäviä muutostöitä.

Lähteet
-------

1. 1 2 3 4  Leino, Juha: Linnanpuisto  28.12.2011. Turun kaupunki. Viitattu 19.2.2016.
Newmarket (Kanada)
**Newmarket** on 74 295 asukkaan (2006) kaupunki Ontarion provinssin eteläosassa Kanadassa. Newmarket sijaitsee Yorkin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.

Historia
--------

Vuonna 1800 kveekari Timothy Rogers kulki Holland River -joen rantoja pitkin ja pani merkille alueen soveltuvuuden uuden kveekariyhteisön sijaintipaikaksi. Seuraavana vuonna hän onnistui houkuttelemaan muutamia Vermontissa ja Pennsylvaniassa asuvia perheitä muuttamaan pohjoiseen, nykyisen Newmarketin alueelle. Alun perin kaupungin pinta-ala oli noin 32,37 km². Yhdysvalloissa kveekarit kokivat painostusta ja syrjintää kieltäydyttään osallistumasta Amerikan vallankumoukseen. Newmarketin väkiluku kasvoi voimakkaasti, etenkin 1830–1840-luvuilla.

Kaupunki nimettiin Newmarketiksi (suom. *"uusi markkinapaikka"*) erotuksena läheisen Toronton "vanhoista" markkinoista. Newmarket virallistettiin kyläksi vuonna 1857 ja kaupunkioikeudet myönnettiin vuonna 1880. Toronton läheisyydestä johtuen kaupungin väkiluku kasvoi jälleen 1950-luvulla ja koki voimakkaan rakennusbuumin.

Kuuluisia Newmarketissa asuneita
--------------------------------

* Jim Carrey, näyttelijä ja koomikko
* John Candy, näyttelijä
* Dit Clapper, NHL-jääkiekkoilija
* Mazo de la Roche, kirjailija

Lähteet
-------

1. ↑  2006 Community Profiles Statistics Canada. Viitattu 14.4.2010. (englanniksi) (ranskaksi)
2. ↑  Theresa Reid: ST. JOHN CHRYSOSTOM PARISH HISTORY St. John Chrysostom Church.  Arkistoitu 28.4.2010. Viitattu 14.4.2010. (englanniksi)
3. ↑  Overview of Newmarket, Ontario, Canada CityDirect. Viitattu 14.4.2010. (englanniksi)
4. ↑  A Brief History Of Newmarket (PDF) Newmarket Chamber of Commerce. Viitattu 14.4.2010. (englanniksi)[vanhentunut linkki]
| "Hehkuu"JVG |
| --- |
| Singlen "Hehkuu" kansikuva |
| Singlen tiedot |
|  Julkaistu | 13. toukokuuta 2016 |
|  Formaatti | digitaalinen lataus |
|  Tekijä(t) | Jare Brand, Ville-Petteri Galle, Antti Riihimäki, Teemu Brunila |
|  Tuottaja(t) | DJ RZY |
|  Tyylilaji | rap |
|  Kesto | 03.38 |
|  Levy-yhtiö | PME Records / Warner Music Finland |
| Listasijoitukset |
| Suomen virallinen lista:\* Singlelista: 1.\* Latauslista: 1.\* Striimatuimmat: 1.\* Radiosoittolista: 1. |
| JVG:n muut singlet |
| "Paluu tulevaisuuteen"2015 | "Hehkuu"2016 | "Revolveri"2016 |

**"Hehkuu"** on suomalaisen rap-duo JVG:n single, joka julkaistiin 13. toukokuuta 2016. Kappaleen ovat tehneet duon jäsenet Jare ja VilleGalle sekä Antti Riihimäki ja Teemu Brunila. Kappaleen julkaisivat PME Records ja Warner Music Finland.

*Iltalehti* kuvaili kappaletta "ehkä yhtyeen uran rauhallisimmaksi, hempeäksi tunnelmointikappaleeksi". VilleGalle vahvisti kappaleen julkaisun yhteydessä, että kertosäkeen laulaa kappaleen tekemiseenkin osallistunut Teemu Brunila. Brunila oli ollut tekemässä myös duon aiempia hittejä "Tarkenee" ja "Paluu tulevaisuuteen", ja häntä oli epäilty kappaleiden kertosäkeiden laulajaksi, mutta tätä ei ollut aiemmin virallisesti vahvistettu.

Suomen virallisella listalla "Hehkuu" nousi suoraan kärkipaikalle sekä single- että latauslistalla viikolla 20/2016.

Lähteet
-------

1. 1 2 3  JVG: Hehkuu *ifpi.fi*. Musiikkituottajat – IFPI Finland ry. Viitattu 4.7.2016.
2. 1 2  Määttänen, Juuso: JVG julkaisi hempeän kesäbiisin – "Ootko löytänyt jonkun daamin, kun teet tällaisen?" *iltalehti.fi*.  13.5.2016. Viitattu 4.7.2016.
3. ↑  Hehkuu *fono.fi*. Viitattu 4.7.2016.
Halikonlahti kuvattuna itään päin Angelniemen lossilta.
Lintutorni, Timalitorni, Halikonlahdella
**Halikonlahti** on pitkä ja kapea lahti Varsinais-Suomessa, ja yltää Kemiönsaaren molemmilta puolilta aina Salon kaupungin liepeille asti. Halikonlahden leveää pohjukkaa kutsutaan **Viurilanlahdeksi**.

Kaksi salmea, Kemiön virta ja Sandön virta, erottavat Halikonlahden Saaristomerestä. Halikonlahti on 40 kilometriä pitkä ja etenkin pohjukastaan niin matala, etteivät merivirrat edesauta veden vaihtumista. Halikonlahteen laskevat useat alueen joet. Näistä suurimpia ovat Purilanjoki, Halikonjoki ja Uskelanjoki. Ne ovat tuoneet paljon maa-ainesta ja ravinteita lahteen, minkä vuoksi Halikonlahti on paikoin hyvin rehevöitynyt. Lisäksi Salon jätevedenpuhdistamo kuormitti lahtea. Rehevöitymisen vuoksi Halikonlahti on kehittynyt merkittäväksi lintuvesistöksi. Lahdella on tavattu harvinaisiakin lintulajeja.

Jätevedenpuhdistamon entisessä altaassa on yhdysvaltalaisen ympäristötaiteilijan Jackie Brooknerin teos *Veden taika*, joka koostuu lintusaaresta ja kahdesta vedenpuhdistusmoduulista.

Halikonlahti on ollut aikoinaan tärkeä merireitti. Halikonjokea pitkin pystyi purjehtimaan pitkälle sisämaahan. Vielä keskiajalla Halikonlahdella oli rinnakkaisnimi *Tavastkymi*, mikä viittaa vanhoihin hämäläisiin kauppayhteyksiin. Nykyisin lahti on madaltunut niin paljon, että alueella laajasti esiintynyttä telakkateollisuutta on enää Teijolla. Ennen myös useisiin saariin on ollut lauttayhteyksiä. Nykyään vain Kemiöön on lossiyhteys ja Vartsalansaareen epäsäännöllinen lauttayhteys.

Halikonlahdella on useita saaria. Viurilanlahdella on pengertiellä mantereeseen yhdistetty Vuohensaari. Etelämpänä ovat Vartsalansaari, Luotsisaari, Angelansaari, Mäntysaari, Papinsaari ja Pikkusaari. Kemiönsaari jakaa Halikonlahden läntiseen ja itäiseen väylään. Läntisessä väylässä ovat Karhusaari, Isoluoto, Vähäluoto, Antholmen, Diskarn, Tavastronanholma, Måsaholmen, Länsmansholmen, Taltenkari, Alaholma, Kalvholm, Furuholm, Konkholma, Långholmen, Piisaari ja Tallholmen. Itäisessä väylässä ovat Kaisaari, Teijonsaari ja Teijon Papinsaari.

Lähteet
-------

1. ↑  Topelius, Zacharias: Maamme kirja (38. painos 1934) *Kotikirjaston uumenista*. Ulrika Juselius. Viitattu 15.1.2009.
2. ↑  Halikonjoki, Uskelanjoki ja Purilanjoki (.pdf) Lounais-Suomen ympäristökeskus. Viitattu 5.1.2009.
3. ↑  Julkiset veistokset *Salon taidemuseon sivusto*.  Arkistoitu 1.12.2017. Viitattu 21.10.2018.
4. ↑  *Halikon kulttuuriympäristö ja arvot*. Turun maakuntamuseon Sarakum-projekti. Turun maakuntamuseo, 2005.
5. ↑  Aulis Oja: *Keskiaikaisen Etelä-Suomen asutus ja aluejaot*, s. 16. Helsinki: Suomen Historiallinen Seura, 1955. Kirjan verkkoversio (viitattu 26.12.2020).

Kirjallisuutta
--------------

* Honkala, Juha & Uppstu, Peter 2006: Viurilanlahden Natura-alueen linnustoselvitys 2004. - Turun kaupunki, Ympäristönsuojelutoimisto. Julkaisuja 1/2006. Karhukopio. Turku. ISBN 952-5217-62-0
**Fort Chipewyan** on 1 016 asukkaan (2008) taajama Kanadassa, Albertan provinssissa, Wood Buffalon kunnassa. Fort Chipewyan on Albertan vanhin eurooppalaisten perustama asuinalue. Sen perusti vuonna 1788 Roderick McKenzie, tutkimusmatkailija Alexander Mackenzien serkku. Nimi asemalle annettiin alueella asuneiden chippewa-intiaanien mukaan. Fort Chipeweyan sijaitsee Athabascajärven länsipäässä.

Fort Chipewyan sijaitsee tiettömällä alueella, ja ainoat liikenneyhteydet ovat talvisin Fort McMurraystä rakennettavan 280 kilometrin pituisen talvitien lisäksi lentokoneet. Kylän läheisyydessä sijaitsee Fort Chipewyanin lentoasema.

Historia
--------

Kun eurooppalaiset saapuivat alueelle siellä asui algonkin- ja chippewa-intiaaneja, jotka olivat syrjäyttäneet aikaisemmin alueella asuneet dunnezat.

Tiettävästi ensimmäisinä eurooppalaisina alueelle saapui tutkimusmatkailija Alexander Mackenzien ryhmä. Alexander Mackenzie ja hänen serkkunsa Roderick perustivat Fort Chipewyanin ja nimesivät sen alueen chippewien mukaan. Tukikohdasta käsin Alexander Mackenzie jatkoi tutkimusmatkojaan kauemmaksi länteen etsiessään reittiä Pohjois-Amerikan länsirannikolle, minkä takia tukikohta hylättiin muutaman vuoden jälkeen. North West Company perusti uuden turkiskauppa-aseman 1808 Athabascajärven vastarannalle. Paikkaan kehittyi nykyinen Fort Chipewyan taajama. Kauppa-asemasta muodostui yksi tärkeimmistä turkiskauppa-asemista alueella, jonka hallinnasta North West Company ja Hudson's Bay Company kilpailivat.

Lähteet
-------

1. ↑  Demographics - Municipal Census Regional Municipality of Wood Buffalo. Viitattu 3.2.2010. (englanniksi)
2. 1 2  Fort Chipewyan Regional Municipality of Wood Buffalo. Viitattu 3.2.2010. (englanniksi)
3. ↑  Fort Chipewyan L’Encyclopédie de l’histoire du Québec / The Quebec History Encyclopedia. Viitattu 3.2.2010. (englanniksi)
4. ↑  Dr. Patricia McCormack: Northwind Dreaming: The Peoples of Fort Chipewyan Heritage Community Foundation. Viitattu 3.2.2010. (englanniksi)
5. ↑  J. Colin Yerbury: Fort Chipewyan Net Industries and its Licensors. Viitattu 3.2.2010. (englanniksi)
6. ↑  Fort Chipewyan and Fort Vermilion Alberta Online Encyclopedia. Viitattu 3.2.2010. (englanniksi)
HJK
EIF
KoPS
TaPa
KuPS
Sudet
VIFKB-sarjan kauden 1930 joukkueet
Jalkapallon Suomen mestaruudesta alettiin pelata sarjamuotoisesti vuonna 1930. Sarja oli nimeltään Suomen sarja, ja se jakautui A-sarjaan, joka muodosti maan korkeimman sarjatason, ja B-sarjaan, joka oli toiseksi korkein sarjataso. B-sarjaan osallistui sen ensimmäisenä pelivuotena joukkueita SPL:n kustakin piiristä. (26.1.1930 SPL:n vuosikokouksen päätöksen mukaan ). Karjalan piiri, joka perustettiin 18.5.1930 ei kuitenkaan saanut vielä tälle kaudelle edustajaansa sarjaan. B-Sarjaa pelattiin sekä karsintajärjestelmällä (vastaa nyk. cupia) että sarjamuotoisesti.

B-sarja, alueelliset karsinnat
------------------------------

**Helsinki**

HJK

  

**Turku**

EIF

  

**Häme-Satakunta**

TaPa

  

**Vaasa**

VIFK

  

**Savo**

KuPS (Savon piirissä pelattiin karsintajärjestelmällä, 9 joukkuetta ilmoittautui : 2 Kuopiosta, 2 Varkaudesta, 2 Jyväskylästä, 1 Mikkelistä, 1 Iisalmesta ja 1 Kajaanista.)

  

**Kymenlaakso**

KoPS (Kymissä pelattiin sarjana, 4:stä osallistuneesta yksi luopui kesken  )

  

**Viipuri**

Sudet

B-sarja
-------

### 1. kierros

| Joukkue #1 | Tulos | Joukkue #2 |
| --- | --- | --- |
| **Helsingin Jalkapalloklubi** | **4–1** | Ekenäs IF |
| Tampereen Palloilijat | **0–0** | Vasa IFK |
| **Tampereen Palloilijat** | **4–2** | Vasa IFK |
| **Kuopion Palloseura** | **8–1** | Kotkan Palloseura |
| **Viipurin Sudet** selvisi suoraan välieriin. |

*lähde?*

### Välierät

| Joukkue #1 | Tulos | Joukkue #2 |
| --- | --- | --- |
| **Helsingin Jalkapalloklubi** | **4–0** | Tampereen Palloilijat |
| Kuopion Palloseura | **1–3** | **Viipurin Sudet** |

### Loppuottelu

| Joukkue #1 | Tulos | Joukkue #2 |
| --- | --- | --- |
| **Viipurin Sudet** | **4–2** | Helsingin Jalkapalloklubi |

Molemmat loppuottelijat nousivat A-sarjaan kaudeksi 1931.

Lähteet
-------

1. ↑  Suomen Urheilulehti 27.1.1930
2. ↑  Suomen Urheilulehdet 16.6. ja 9.7.1930
3. ↑  Suomen Urheilulehti 16.5. 1930
4. ↑  Suomen Urheilulehti 9.7. 1930

* Suomen toisen sarjatason taulukot (RSSSF, Author: Heikki Pietarinen Last updated: 29 Nov 2012)
*
Dakar-rallissa käytetty auto.
**Porsche 959** on urheiluauto, jota valmistettiin vuosina 1986–1989. Alun perin auto suunniteltiin B-ryhmän ralliautoksi, mutta siitä täytyi tehdä tiekelpoinen versio täyttämään FIA:n säännöt. Auton prototyyppi esiteltiin Frankfurtin autonäyttelyssä vuonna 1983, katuversio esiteltiin samassa paikassa vuonna 1985 vuosimalliksi 1986.

Yhdysvalloissa 959 ei ollut laillinen yleiseen liikenteeseen, koska Porsche ei halunnut lähettää Yhdysvaltojen tiehallinnolle luokittelua varten neljää autoa, jotka olisi tarvittu törmäystestien suorittamiseksi. Syy tähän oli autojen erittäin pieni valmistusmäärä, vajaa 200 kappaletta.

Auton korista haluttiin kevyt, joten sen valmistuksessa käytettiin alumiinia ja kevlaria, lattiassa käytettiin Nomexia, joka on tavallista terästä kevyempää.

Myös auton aerodynamiikkaan on kiinnitetty huomiota tasapainon saamiseksi ja autossa on myös automaattinen alustankorkeudensäätö.

Moottori
--------

959:n moottori on alun perin Porsche 935/78 "Moby Dick" -kilpa-autoa varten kehitetty turbomoottori. Vaihteisto on 6-vaihteinen. Polttoaineensyöttönä on Bosch Motronic ja polttoainetankin koko on 85 l.

* B6 DOHC 24V 2849 cm3 - 335 kW (456 hv) @ 6500 r/min, 500 Nm @ 5000 r/min

Mitat
-----

* Pituus: 4260 mm
* Leveys: 1840 mm
* Korkeus: 1280 mm
* Akseliväli: 2272 mm
* Omamassa: 1450 kg
* Huippunopeus 340 km/h

 *Tämä artikkeli tai sen osa perustuu Autowikin artikkeliin, ja siitä saattavat puuttua lähdemerkinnät tai lähdemerkinnät tarvitsevat tarkistamista. Voit auttaa Wikipediaa etsimällä sopivat lähteet tai tarkistamalla lähteet.*
Devils Tower

|  |  |
| --- | --- |
| Sijainti | 
Crookin piirikuntaYhdysvallat |

Hallinto| Tyyppi | 
Vuori, LakkoliittiView and modify data on Wikidata  |
| Perustettu | 
24. syyskuuta 1906View and modify data on Wikidata  |
| Hallinto | 
National Park ServiceView and modify data on Wikidata  |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

Devils Tower
**Devils Tower** on tuliperäisestä kivestä muodostunut butte, yksinäinen vuori Crookin piirikunnassa Wyomingin osavaltiossa Yhdysvalloissa. Vuori tunnetaan englanniksi myös nimellä **Bear Lodge Butte** eli "karhumajan pöytävuori", eräiden alkuperäiskansojen käyttämien nimien mukaisesti. Vuori on tiettävästi saanut nimensä käännösvirheen takia, kun aluetta tutkineen retkikunnan tulkki käänsi alkuperäisasukkaan kertoman nimen "pahan jumalan torniksi".

Vuori on juureltaan 303 metriä korkea, ja sen huippu on 1 559 metriä merenpinnan yläpuolella. Paitsi nähtävyys se on myös suosittu kalliokiipeilykohde ja intiaanien pyhä paikka, minkä takia valtaosa kiipeilijöistä jättää vuoren rauhaan aina kesäkuisin, eikä kiipeilijöiden sallita jättävän mitään jälkeensä; eritoten kiveä vahingoittavien hakojen tai ankkureiden käyttö on kielletty.

Vuori on fonoliittistä porfyyriä, ja se on todennäköisesti syntynyt, kun eroosio on kuluttanut pehmeämpää ainesta maan uumenista tulleen vulkaanisen purkaustuotteen, intrusiivikiven, ympäriltä. Devils Tower suojeltiin 1906 Yhdysvaltain ensimmäisenä kansallismonumenttina. Suojelualue kattaa noin 5,5 neliökilometriä.

Devils Tower on keskeisessä osassa elokuvassa *Kolmannen asteen yhteys* (1977).

Katso myös
----------

* Magmakivi

Huomautukset
------------

1. ↑  Yhdysvaltalaisen paikannimikäytännön mukaan nimi kirjoitetaan ilman heittomerkkiä. Yleisen oikeinkirjoituksen mukainen muoto olisi "Devil's Rock".

Lähteet
-------

* Devils Tower national monument (Kansallispuiston kotisivut) U.S. National Park Service.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Devils Tower**.
Devils Tower FAQ